কলকাতা: উত্তর প্রদেশের ভোটে বিজেপির জয়ের পর থেকেই যাদবপুর বিশ্ববিদ্যালয়ে অ্যান্টি রোমিও স্কোয়াডের দাপাদাপি বেশ বেড়ে গিয়েছে। বান্ধবীর সঙ্গে গাছের তলায় বা ঝিলের পাশে বসে গল্প করলেই হানা দিচ্ছে এক দল ছাত্র। তাদের দাবি, এ রকম অশালীন ভাবে ক্যাম্পাসে বসা বা আচরণ করা চলবে না। যাদবপুর বিশ্ববিদ্যালয়ে এ ধরনের হেনস্থার শিকার অনেক ছাত্রছাত্রী। তারা এ রকম হঠাৎ হানায় বেশ ভীত। বিশ্ববিদ্যালয় কর্তৃপক্ষ আশ্বাস দিয়েছেন, তারা এ ধরনের কাজের বিরুদ্ধে কড়া ব্যবস্থা নেবেন।